ΚΑΝΟΝΙΣΜΟΣ (ΕΚ) αριθ. 2945/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για τροποποίηση του κανονισμού (ΕΟΚ) αριθ. 2807/83 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου κοινής αλιευτικής πολιτικής (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 19ε παράγραφος 5,

Εκτιμώντας:

ότι, σύμφωνα με το άρθρο 19ε παράγραφος 5 του κανονισμού (ΕΟΚ) αριθ. 2847/93 πρέπει να θεσπιστούν οι λεπτομέρειες εφαρμογής σχετικά με την καταγραφή της αλιευτικής προσπάθειας στο ημερολόγιο του πλοίου προκειμένου να τεθεί σε εφαρμογή το καθεστώς διαχείρισης της αλιευτικής προσπάθειας που αναφέρεται στον κανονισμό (ΕΚ) αριθ. 685/95 του Συμβουλίου της 27ης Μαρτίου 1995 σχετικά με τη διαχείριση της αλιευτικής προσπάθειας όσον αφορά ορισμένες αλιευτικές ζώνες και αλιευτικούς πόρους της Κοινότητας (3) 7

ότι, όπου ένα εξουσιοδοτημένο αλιευτικό σκάφος διαπλέει ένα τύπο αλιείας χωρίς να ασκήσει αλιευτικές δραστηριότητες, αυτή η πληροφορία πρέπει να καταγραφεί στο ημερολόγιο του πλοίου 7

ότι, αναμένοντας τη θέση σε εφαρμογή ενός νέου ημερολογίου του πλοίου, πρέπει, ως μεταβατικό μέτρο, να συμπληρωθούν οι διατάξεις σχετικά με την καταγραφή των σχετικών δεδομένων στο υφιστάμενο ημερολόγιο του πλοίου, που προορίζονται για τους πλοιάρχους των σκαφών που υποχρεούνται να καταγράφουν την αλιευτική προσπάθεια που καταβλήθηκε στη διεξαγόμενη αλιεία από 1ης Ιανουαρίου 1996 7

ότι η διαβίβαση, από τους πλοιάρχους, των ανακοινώσεων μέσω του ασυρμάτου του στις αρμόδιες αρχές σχετικά με τις κινήσεις των πλοίων, όταν γίνεται μέσω ασυρμάτου, πρέπει να γίνεται μέσω σταθμού ασυρμάτου ο οποίος περιλαμβάνεται στον κατάλογο των εγκεκριμένων από την Επιτροπή σταθμών ασυρμάτου 7

ότι πρέπει να καταρτιστεί κατάλογος των αρμόδιων για τον έλεγχο αρχών καθώς επίσης του αριθμού τέλεξ, τέλεφαξ, τηλεφώνου ή ασυρμάτου, προκειμένου να διευκολυνθεί η διαβίβαση των ανακοινώσεων στις αρμόδιες αρχές ελέγχου, μέσω τέλεξ, τέλεφαξ, τηλεφώνου ή ασυρμάτου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλείας και Υδατοκαλλιέργειας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2807/83 της Επιτροπής (4) τροποποιείται ως εξής:

1. Παρεμβάλλεται το ακόλουθο νέο άρθρο 1α:

«Άρθρο 1α

1. Οι πλοίαρχοι των κοινοτικών αλιευτικών σκαφών τα οποία επιτρέπεται να ασκούν αλιευτικές δραστηριότητες στις ζώνες οι οποίες αναφέρονται στο εξής ως ζώνες προσπάθειας και οι οποίες καθορίζονται στο άρθρο 1 του κανονισμού (ΕΚ) αριθ. 685/95 του Συμβουλίου (*), καταγράφουν τις πληροφορίες που αναφέρονται στο άρθρο 19ε του κανονισμού (ΕΟΚ) αριθ. 2847/93 του Συμβουλίου (**) στο ημερολόγιο του πλοίου σύμφωνα με το υπόδειγμα του παραρτήματος Ι.

2. Οι πλοίαρχοι των κοινοτικών αλιευτικών σκαφών που διαπλέουν μία ζώνη προσπάθειας, όπου τους έχει επιτραπεί να αλιεύουν, χωρίς να ασκήσουν αλιευτικές δραστηριότητες, καταγράφουν στο ημερολόγιο του πλοίου την ημερομηνία και τον χρόνο εισόδου και εξόδου προς και από την ζώνη προσπάθειας.

3. Η καταγραφή πραγματοποιείται σύμφωνα με τις οδηγίες του παραρτήματος IVα.

(*) ΕΕ αριθ. L 71 της 31. 3. 1995, σ. 5.

(**) EE αριθ. L 261 της 20. 10. 1993, σ. 1.».

2. Παρεμβάλλεται το ακόλουθο νέο εδάφιο 3α:

«Άρθρο 3α

Όταν, σύμφωνα με το άρθρο 19γ του κανονισμού (ΕΟΚ) αριθ. 2847/93, ο πλοίαρχος ενός αλιευτικού σκάφους διαβιβάζει το μήνυμα σχετικά με την αλιευτική προσπάθεια μέσω ασυρμάτου, η διαβίβαση πρέπει να γίνεται μέσω σταθμού ασυρμάτου που περιλαμβάνεται στο παράρτημα VIIIα.

Το ονοματεπώνυμο, η διεύθυνση και οι αριθμοί τέλεξ, τέλεφαξ και τηλεφώνου των αρμόδιων αρχών που αναφέρονται στο άρθρο 19γ παράγραφος 1 δεύτερη περίπτωση, εμφαίνονται στο παράρτημα VIIIβ.»

3. Το παράρτημα Ι του παρόντος κανονισμού προστίθεται ως νέο παράρτημα IVα.

4. Το παράρτημα ΙΙ του παρόντος κανονισμού προστίθεται ως νέο παράρτημα VIα.

5. Το παράρτημα ΙΙΙ του παρόντος κανονισμού προστίθεται ως νέο παράρτημα VIIIα.

6. Το παράρτημα IV του παρόντος κανονισμού προστίθεται ως νέο παράρτημα VIIIβ.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1995.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 71 της 31. 3. 1995, σ. 5.

(4) ΕΕ αριθ. L 276 της 10. 10. 1983, σ. 1.

ΠΑΡΑΡΤΗΜΑ Ι

«ΠΑΡΑΡΤΗΜΑ IVα

ΣΥΜΠΛΗΡΩΜΑΤΙΚΕΣ ΟΔΗΓΙΕΣ ΠΟΥ ΠΡΕΠΕΙ ΝΑ ΕΦΑΡΜΟΖΟΝΤΑΙ ΑΠΟ ΤΟΝ ΠΛΟΙΑΡΧΟ ΠΟΥ ΕΧΕΙ ΤΗΝ ΥΠΟΧΡΕΩΣΗ ΚΑΤΑΓΡΑΦΗΣ ΤΗΣ ΑΛΙΕΥΤΙΚΗΣ ΠΡΟΣΠΑΘΕΙΑΣ ΣΤΟ ΗΜΕΡΟΛΟΓΙΟ ΤΟΥ ΠΛΟΙΟΥ ΣΥΜΦΩΝΑ ΜΕ ΤΟ ΥΠΟΔΕΙΓΜΑ ΤΟΥ ΠΑΡΑΡΤΗΜΑΤΟΣ Ι

1. ΑΡΧΙΚΗ ΠΑΡΑΤΗΡΗΣΗ

Οι οδηγίες αυτές προστίθενται στις οδηγίες του παραρτήματος IV και απευθύνονται προς όλους των πλοιάρχους των σκαφών οι οποίοι, σύμφωνα με την κοινοτική νομοθεσία, πρέπει να καταγράφουν την ασκούμενη αλιευτική προσπάθεια.

2. ΟΔΗΓΙΕΣ ΣΧΕΤΙΚΑ ΜΕ ΤΗΝ ΚΑΤΑΓΡΑΦΗ ΣΤΟ ΗΜΕΡΟΛΟΓΙΟ ΤΟΥ ΠΛΟΙΟΥ

2.1. Γενικός κανόνας

α) Όλα τα δεδομένα που απαιτούνται από το παρόν παράρτημα πρέπει να καταγράφονται στο ημερολόγιο του πλοίου.

β) Η καταγραφή της ώρας εκφράζεται σε διεθνή ώρα (UTC).

γ) Για την καταγραφή της ζώνης προσπάθειας χρησιμοποιούνται οι κωδικοί του παραρτήματος VIα.

δ) Για την καταγραφή των ειδών στόχων χρησιμοποιούνται οι κωδικοί του παραρτήματος VIα.

2.2. Πληροφορίες σχετικά με την αλιευτική προσπάθεια

α) Διάπλους ζώνης προσπάθειας

Όταν ένα εξουσιοδοτημένο σκάφος εισέρχεται στη ζώνη προσπάθειας χωρίς να ασκήσει αλιευτικές δραστηριότητες στη ζώνη αυτή, συμπληρώνεται μία συμπληρωματική γραμμή. Οι ακόλουθες πληροφορίες πρέπει να συμπληρώνονται στη γραμμή αυτή:

"Η ημερομηνία, η ζώνη προσπάθειας, η ημερομηνία και ο χρόνος κάθε εισόδου/εξόδου, η ένδειξη 'διάπλους`".

β) Είσοδος στη ζώνη προσπάθειας

Όταν ένα σκάφος εισέρχεται στη ζώνη προσπάθειας, στην οποία ενδέχεται να ασκήσει αλιευτικές δραστηριότητες, συμπληρώνεται μία συμπληρωματική γραμμή. Οι ακόλουθες πληροφορίες πρέπει να συμπληρώνονται στη γραμμή αυτή:

"Η ημερομηνία, η ένδειξη 'είσοδος`, η ζώνη προσπάθειας, η ώρα εισόδου καθώς και τα είδη στόχοι."

γ) Έξοδος από ζώνη προσπάθειας

- Όταν ένα σκάφος εξέρχεται από μία ζώνη, στην οποία άσκησε αλιευτικές δραστηριότητες και εισέρχεται σε άλλη ζώνη προσπάθειας, στην οποία ενδέχεται να ασκήσει αλιευτικές δραστηριότητες, συμπληρώνεται μία συμπληρωματική γραμμή. Οι ακόλουθες πληροφορίες πρέπει να συμπληρώνονται στη γραμμή αυτή:

"Η ημερομηνία, η ένδειξη 'είσοδος`, η ζώνη προσπάθειας, η ώρα εισόδου/εξόδου καθώς και τα είδη στόχοι."

- Όταν ένα σκάφος εξέρχεται από μία ζώνη προσπάθειας, στην οποία άσκησε αλιευτικές δραστηριότητες και το οποίο δεν θα ασκήσει περαιτέρω αλιευτικές δραστηριότητες σε ζώνη προσπάθειας, συμπληρώνεται μία συμπληρωματική γραμμή. Οι ακόλουθες πληροφορίες πρέπει να συμπληρώνονται στη γραμμή αυτή:

"Η ημερομηνία, η ένδειξη 'έξοδος`, η ζώνη προσπάθειας, η ώρα αναχώρησης καθώς και τα είδη στόχοι."

δ) διαζωνική αλιείας (1)

Όταν το σκάφος ασκεί διαζωνικές δραστηριότητες αλιείας, συμπληρώνεται μία συμπληρωματική γραμμή. Οι ακόλουθες πληροφορίες πρέπει να συμπληρώνονται στη γραμμή αυτή:

"η ημερομηνία, η ένδειξη 'διαζωνική`, η ώρα της πρώτης εισόδου και η ζώνη προσπάθειας, η ώρα της τελευταίας εξόδου και η ζώνη προσπάθειας, καθώς και τα είδη στόχοι."

(1) Τα σκάφη που παραμένουν σε ζώνη προσπάθειας που δεν υπερβαίνει τα 5 ναυτικά μίλια από το όριο δύο ζωνών προσπάθειας πρέπει να καταγράφουν, κατά τη διάρκεια περιόδου 24 ωρών, την πρώτη είσοδο και την τελευταία έξοδο.

2.3. Πληροφορίες σχετικά με την ανακοίνωση των κινήσεων του σκάφους

Όταν ένα σκάφος, το οποίο ασκεί δραστηριότητα βενθικής αλιείας, υποχρεούται να ανακοινώσει τις κινήσεις του στις αρμόδιες αρχές, οι πληροφορίες που αναφέρονται στο σημείο 2.2 στοιχεία β) γ) και δ) συμπληρώνονται με τα ακόλουθα στοιχεία:

- ημερομηνία και ώρα ανακοίνωσης,

- γεωγραφικό στίγμα του σκάφους,

- χρησιμοποιούμενο μέσο επικοινωνίας και, ενδεχομένως, χρησιμοποιούμενος σταθμός ασυρμάτου και

- τον ή τους προορισμούς της ανακοίνωσης.

2.4. Πληροφορίες σχετικά με την αλιευτική προσπάθεια όσον αφορά τα αδρανή ή τα σταθερά αλιευτικά εργαλεία

Όταν ένα σκάφος ασκεί αλιευτικές δραστηριότητες χρησιμοποιώντας αδρανή ή σταθερά αλιευτικά εργαλεία, ο πλοίαρχος του σκάφους αυτού πρέπει να συμπληρώνει μία συμπληρωματική γραμμή που να αντιστοιχεί στην ίδια ημέρα αλιευτικού ταξιδιού. Οι ακόλουθες πληροφορίες πρέπει να συμπληρώνονται στη γραμμή αυτή:

"Η ημερομηνία και η ώρα της ρίψης ή της εκ νέου ρίψης του αλιευτικού εργαλείου στη θάλασσα καθώς και η ημερομηνία και η ώρα περάτωσης της αλιευτικής επιχείρησης".»

ΠΑΡΑΡΤΗΜΑ ΙΙ

«ΠΑΡΑΡΤΗΜΑ VIα

ΤΥΠΟΣ ΑΛΙΕΙΑΣ (1)

>ΘΕΣΗ ΠΗΝΑΚΑ>

A: V b (με την εξαίρεση των υδάτων των νήσων Φερόε και της Ισλανδίας), VI

B: VI (Irish Box) (1)

C: VII a

D: VII f (Irish Box)

E: VII (Irish Box)

F: VII (εκτός του Irish Box)

G: VIII a, VIII b, VIII d

H: IX, X, COPACE 34.1.1, 34.1.2, 34.2.0 (άλλα ύδατα δεν περιλαμβάνονται)

J: VIII c, VIII e, IX (ισπανικά ύδατα) (2)

K: COPACE 34.1.1 (ισπανικά ύδατα)

L: COPACE 34.1.2 (ισπανικά ύδατα)

M: COPACE 34.2.0 (ισπανικά ύδατα)

N: IX (πορτογαλικά ύδατα)

P: X (πορτογαλικά ύδατα)

Q: COPACE 34.1.1 (πορτογαλικά ύδατα)

R: COPACE 34.1.2 (πορτογαλικά ύδατα)

S: COPACE 34.2.0 (πορτογαλικά ύδατα)

(1) Οι τύποι της αλιείας καθορίζονται με τον προσδιορισμό των αποθεμάτων ή ομάδων αποθεμάτων, τη ζώνη ή τις ζώνες προσπάθειας και το εργαλείο ή τα εργαλεία αλιείας όπως προσδιορίζονται από τους κανονισμούς (ΕΚ) αριθ. 685/95 και (ΕΟΚ) αριθ. 2027/93.»

(1) Το "Irish Box" περιλαμβάνεται μεταξύ νοτίως του γεωγραφικού πλάτους 56° 30' Β, του ανατολικού τμήματος του γεωγραφικού μήκους 12° Δ και βορείως του γεωγραφικού πλάτους 50° 30' Β. Η αλιευτική προσπάθεια καλύπτει τόσο τις δραστηριότητες που ασκούνται με ελκόμενα εργαλεία καθώς επίσης εκείνες που ασκούνται με σταθερά εργαλεία.

(2) Η καταγραφή της προσπάθειας για το Ηνωμένο Βασίλειο υποδιαιρείται μεταξύ IX, VIII c, VIII e ισπανικά ύδατα και IX, VIII c, VIII e μη ισπανικά ύδατα.

ΠΑΡΑΡΤΗΜΑ ΙΙΙ

«ΠΑΡΑΡΤΗΜΑ VIIIα

ΣΤΑΘΜΟΙ ΑΣΥΡΜΑΤΟΥ ΕΓΚΕΚΡΙΜΕΝΟΙ ΑΠΟ ΤΗΝ ΕΠΙΤΡΟΠΗ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

«ΠΑΡΑΡΤΗΜΑ VIIIβ

ΣΤΟΙΧΕΙΑ ΤΩΝ ΑΡΜΟΔΙΩΝ ΑΡΧΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΟΝ ΕΛΕΓΧΟ ΤΩΝ ΘΑΛΑΣΣΙΩΝ ΥΔΑΤΩΝ ΠΟΥ ΥΠΑΓΟΝΤΑΙ ΣΤΗΝ ΚΥΡΙΑΡΧΙΑ Ή ΔΙΚΑΙΟΔΟΣΙΑ ΤΟΥ ΣΧΕΤΙΚΟΥ ΚΡΑΤΟΥΣ ΜΕΛΟΥΣ

>ΘΕΣΗ ΠΗΝΑΚΑ>